ΚΑΝΟΝΙΣΜΟΣ ( ΕΟΚ ) αριθ . 4193/88 ΤΟΥ ΣΥΜΒΟΥΛΙΟΥ της 21ης Δεκεμβρίου 1988 για έβδομη τροποποίηση του κανονισμού ( ΕΟΚ ) αριθ . 3094/86 για τη θέσπιση ορισμένων τεχνικών μέτρων διατήρησης των αλιευτικών πόρων

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 170/83 του Συμβουλίου της 25ης Ιανουαρίου 1983 για τη θέσπιση κοινοτικού καθεστώτος διατήρησης και διαχείρισης των αλιευτικών πόρων ( 1 ), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,

την πρόταση της Επιτροπής,

Εκτιμώντας :

ότι το άρθρο 2 του κανονισμού ( ΕΟΚ ) αριθ . 170/83 προβλέπει ότι τα μέτρα διατήρησης που είναι απαραίτητα για την υλοποίηση των στόχων που αναφέρονται στο άρθρο 1 του εν λόγω κανονισμού πρέπει να εκπονηθούν σε συνάρτηση με τις διαθέσιμες επιστημονικές γνώμες;

ότι ο κανονισμός ( ΕΟΚ ) αριθ . 3094/86 ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 3287/88 ( 3 ), καθορίζει τους γενικούς κανόνες σχετικά με την αλίευση και την εκφόρτωση των βιολογικών πόρων που βρίσκονται στα ύδατα της Κοινότητας;

ότι η εκμετάλλευση των αποθεμάτων γλώσσας στα κοινοτικά ύδατα είναι υπερβολικά μεγάλη; ότι η γλώσσα και η ζαγκέτα αλιεύονται με τον ίδιο τρόπο; ότι είναι, ως εκ τούτου, αναγκαίο να ληφθούν πρόσθετα μέτρα για τη ρύθμιση της αλιείας της γλώσσας και της ζαγκέτας;

ότι, λαμβάνοντας υπόψη τα πρόσφατα επιστημονικά δεδομένα, είναι απαραίτητο να καθορισθούν εποχιακοί περιορι -

σμοί σε ορισμένες αλιευτικές δραστηριότητες στη Βόρεια Θάλασσα, προκειμένου να περιορισθεί η αλίευση ιχθυδίων ζαγκέτας;

ότι οι τροποποιήσεις στους κανόνες που διέπουν την αλιεία στο Skagerrak και το Kattegat, οι οποίες έχουν συμφωνηθεί

μεταξύ των αντιπροσωπειών της Κοινότητας και εκείνων της Νορβηγίας και της Σουηδίας, θα πρέπει να τεθούν σε εφαρμογή; ότι θα πρέπει, κατά συνέπεια, να αναβληθεί η έναρξη ισχύος της αύξησης του ελάχιστου μεγέθους ματιών για την αλιεία καραβίδων ( Nephrops norvegicus ) στο Skagerrak και το Kattegat,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Ο κανονισμός ( ΕΟΚ ) αριθ . 3094 /86 τροποποιείται ως εξής :

1.Στο άρθρο 9, η παράγραφος 2 αντικαθίσταται από το ακόλουθο κείμενο :

"2.α)Απαγορεύεται στα σκάφη να έχουν ή να χρησιμοποιούν δοκότρατες των οποίων το συνολικό μήκος δοκών, μετρημένο ως το σύνολο του μήκους κάθε δοκού, υπερβαίνει τα 24 μέτρα ή μπορεί να επεκταθεί σε μήκος μεγαλύτερο από 24 μέτρα;

β)απαγορεύεται να χρησιμοποιούνται δοκότρατες στο Kattegat ."

2.Στο άρθρο 9 παράγραφος 3 στοιχείο α ), προστίθεται το ακόλουθο εδάφιο :

"Για την περίοδο από 1ης Απριλίου μέχρι 30 Σεπτεμβρίου, η ανωτέρω ζώνη επεκτείνεται ώστε να περιλαμβάνει τη γεωγραφική ζώνη που οροθετείται με γραμμή που συνδέει τις ακόλουθες συντεταγμένες :

-ένα σημείο της δυτικής ακτής της Δανίας σε βόρειο γεωγραφικό πλάτος 57o00μ,

-βόρειο γεωγραφικό πλάτος 57o00μ, ανατολικό γεωγραφικό μήκος 7o15μ,

-βόρειο γεωγραφικό πλάτος 55o00μ, ανατολικό γεωγραφικό μήκος 7o15μ,

-βόρειο γεωγραφικό πλάτος 55o00μ, ανατολικό γεωγραφικό μήκος 7o00μ,

-βόρειο γεωγραφικό πλάτος 54o30μ, ανατολικό γεωγραφικό μήκος 7o00μ,

-βόρειο γεωγραφικό πλάτος 54o30μ, ανατολικό γεωγραφικό μήκος 7o30μ,

-βόρειο γεωγραφικό πλάτος 54o00μ, ανατολικό γεωγραφικό μήκος 7o30μ,

-βόρειο γεωγραφικό πλάτος 54o00μ, ανατολικό γεωγραφικό μήκος 6o00μ,

-βόρειο γεωγραφικό πλάτος 53o50μ, ανατολικό γεωγραφικό μήκος 6o00μ,

-βόρειο γεωγραφικό πλάτος 53o30μ, ανατολικό γεωγραφικό μήκος 5o00μ,

-βόρειο γεωγραφικό πλάτος 53o30μ, ανατολικό γεωγραφικό μήκος 5o00μ,

-βόρειο γεωγραφικό πλάτος 53o30μ, ανατολικό γεωγραφικό μήκος 4o15μ,

-βόρειο γεωγραφικό πλάτος 53o00μ, ανατολικό γεωγραφικό μήκος 4o15μ,

-σημείο της ακτής της Ολλανδίας σε βόρειο γεωγραφικό πλάτος 53o00μ ."

3 . Στο άρθρο 9 παράγραφος 3 στοιχείο β ), το πρώτο εδάφιο αντικαθίσταται από το ακόλουθο κείμενο :

"β ) Κατά παρέκκλιση από το στοιχείο α ), επιτρέπεται σε σκάφη των οποίων τα ονόματα και τα τεχνικά χαρακτηριστικά περιέχονται σε κατάλογο, ο οποίος θα καταρτιστεί σύμφωνα με τη διαδικασία που προβλέπεται στο άρθρο 15, να αλιεύουν με δοκότρατες στην εν λόγω περιοχή κατά τη διάρκεια των περιόδων που απαγορεύεται η αλιεία με δοκότρατες ."

4 . Στο άρθρο 9 παράγραφος 3, το στοιχείο γ ) αντικαθίσταται από το ακόλουθο κείμενο :

"γ ) Πάντως, απογορεύεται η χρησιμοποίηση δοκότρατας της οποίας το συνολικό μήκος δοκών, μετρη -

μένο ως το σύνολο του μήκους κάθε δοκού, είναι

μεγαλύτερο από οκτώ μέτρα ή μπορεί να επεκταθεί σε περισσότερο από οκτώ μέτρα, εκτός αν χρησιμοποιείται εξοπλισμός που κατασκευάστηκε και χρησιμοποιείται για την αλίευση γαρίδων του γένους Crangon spp . ή του είδους Pandalus mon -

tagui .

Κατά παρέκκλιση από το προηγούμενο εδάφω, σκάφη των οποίων η κυρία δραστηριότητα είναι η αλιεία γαρίδων του γένους Crangon spp . μπορούν,

για την αλιεία της γλώσσας, να χρησιμοποιούν δοκούς των οποίων το συνολικό μήκος υπερβαίνει τα οκτώ μέτρα, υπό τον όρο ότι θα περιλαμβάνονται σε κατάλογο που θα καταρτίζεται ετησίως ."

5 . Στο άρθρο 9 παράγραφος 4 τελευταίο εδάφιο, διαγράφονται οι ακόλουθες λέξεις : "μεταξύ των πλευρών των προσαρτημένων πεδίλων ή υποστατών ".

6 . Στο άρθρο 9, προστίθεται η ακόλουθη παράγραφος :

"13 . Το μήκος της δοκού μιας δοκότρατας μετράται μεταξύ των δύο άκρων, συμπεριλαμβανομένων των προσαρτημάτων ."

7 . Στο παράρτημα Ι, έναντι της γεωγραφικής ζώνης Skagerrak και Kattegat, για την καραβίδα (Nephrops norvegicus ) η ημερομηνία "μέχρι τις 31 Δεκεμβρίου 1988" αντικαθίσταται από την ημερομηνία "μέχρι τις 30 Ιουνίου 1989" και η ημερομηνία "από την 1η Ιανουαρίου 1989" αντικαθίσταται από την ημερομηνία "από την 1η Ιουλίου 1989 ".

Αρθρο 2

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Το άρθρο 1 παράγραφοι 2, 3 και 4, εφαρμόζεται από

την 1η Απριλίου 1989 .

Το άρθρο 1 παράγραφοι 1, 5 και 6 εφαρμόζεται από

την 1η Ιουλίου 1989 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 21 Δεκεμβρίου 1988 .

Για το Συμβούλιο Η Πρόεδρος Β . ΠΑΠΑΝΔΡΕΟΥ

( 1 ) ΕΕ αριθ . L 24 της 27 . 1 . 1983, σ . 1 .

( 2 ) ΕΕ αριθ . L 288 της 11 . 10 . 1986, σ . 1 .

( 3 ) ΕΕ αριθ . L 371 της 30 . 12 . 1987, σ . 5 .

( 4 ) Βλέπε σελίδα 1 της παρούσας Επίσημης Εφημερίδας .